Page:Thrummy Cap and the ghaist (2).pdf/4

 4 Farer to gangtho’ it were fair; See gin ye hae a bed to spare : What’er ye charge we sanna grudge. But satisfy you e’er we budge To gang awa—and fan ’tis day We’ll pack out all and tak the way— The landlord says o’ beds I’ve nane, Our ain folks they will scarce contain, But gin ye’ll gang but twa miles forret. Aside the kirk dwells Robin Dorret, Wha keeps a change house, sells guid drink. His house ye may mak out I think— Quoth Thrummy that’s owre far awa’; The roads are sae blawn up wi’ snaw. To mak it is nae in our power; For look ye there’s a gathering shower, Is coming on—you’ll let us bide, Tho’ we sud sit by the fireside— The landlord says to him, na, na, I caneia let you bide ava ; Chap aff—for ’tis nae worth your while To bide, when ye hae scrimp twa mile To gang, sae quickly aff you’ll steer, For faith I doubt ye’ll no be here, Twa mile ! quo’Thrummy deil speed me If frae your house this night I jee ; Are we to sterve in christian land ? As lang’s my stick bides in my hand, An siller plenty in my pouch, To nane about your house I'll crouch : Landlord, ye needna be sae rude, For faith we’ll make our quarters good.